— 396 — 



4 



cela ne faire difficulté à toute occasion de l'employer comme le 

 meilleur et plus parfaict amy que j'eusse en ce monde; mais qu'il 

 me prioit ne trouver estrange si , aimant et embrassant comme il 

 faict la conservation de la religion, il ne pouvoit estant requis 

 par aucuns de mes subjects de l'ancienne religion de leur assister 

 à la manutention d'icelle, s'ilz estoient contraincts de s'eslever et 

 prendre les armes pour cest efFect de les secourir à employer ses 

 forces et sa puissance enleurayde, sur quoy je vous prieray quant 

 au premier point le remercier très-affectueusement de ma part de 

 ceste bonne volonté, qui m'est une obligation de luy faire pareille 

 offre en toutes choses où il aura besoing de mon ayde , secours et 

 faveur, encores que, Dieu mercy, je voie toutes choses en mon 

 royaume en tel estât que j'espère avoir sans y employer per- 

 sonne telle auctorité et obéissance que je le scaurois désirer. 

 Mais quant au second poinct qui touche l'élévation de mes sub- 

 jects, je ne me puis tenir de trouver ce propos aussy estrange en 

 regard de la bonne et parfaicte amityé , estroicte alliance et fra- 

 ternité qui est entre nous. D'aultant que n'estant licite à aulcun 

 subject de s'élever contre son prince pour quelque occasion que 

 ce soit, je ne puis croire que en une cause commune qui touche 

 et regarde tous les princes et potentatz, ceulx de messubjectz c[ui 

 se seroient tant oubliez puissent trouver crédit, faveur, support et 

 ayde envers ceulx qui me seroient amys, et moins envers luy qui 

 d'aultant qu'il m'est plus grand amy et estroictement allié les de- 

 vroitplus rejetter. A quoy quant l'amitié qui est entre nous ne le 

 y convieroit, il devroit estre incité par la recongnoissance d'un 

 semblable bon offre que le feu roy mon seigneur et frère a faict 

 envers luy, quant à Amboise Mazères l'advertit qu'il y avoit des 

 Espaignols qui avoient conjuré contre luy, dont il luy donna sou- 

 dain advertissement, lequel advis encore qu'il ne soit venu de 

 moy, ains de mon dict frère si est ce que je me promets tant de 

 l'amitié du roy mon dict frère, que j'estime et veulx croire qu'il 

 ne m'aime moins qu'il faisoit luy qui me faict plus tost espérer 

 que cognoissant telz mutins, rebelles et ennemys de moy et ma 

 couronne, s'ilz s'adressent à luy, non seulement il les rejettera 

 comme ennemys et perturbateurs du repos public , mais m'adver- 

 tira de leurs noms et qualitez pour en faire faire la pugnition et 

 chastiment tel que leur malheurte le mérite. Autrement il me fera 

 cognoistre le peu d'assurance qu'il y aura à faire de sa bonne vo- 



